Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Pärast nädalapikkust pausi on taas puhkenud täiemahuline sõda,
kuna Hamas ei vabastanud enam pantvange.
Iisrael ründas väidetavalt suurt relvaladu Jeemeni pealinnas Sana’a's.
Iraani käsilased ründavad ikka USA vägesid regioonis;
kinnitatud rünnakute arv alates 17. oktoobrist on tõusnud 74le.
Iisraelis käib sõda 56ndat päeva.
Ehkki suuri pingutusi on tehtud nn. humanitaaripausi pikendamiseks,
et saavutada enamate Hamasi pantvangide vabastamine,
lõpetas islamistlik Hamas kokkuleppe
ja terrorist vaevatud Gaza maakitsusel algas taas sõda.
Täna hommikul, pärast 7-päevast pausi pantvangide vabastamiseks,
rikkus Hamasi terroriarmee Gazas,
mis ei esitanud vabastatavate pantvangide nimekirja,
raamleppe tingimusi ja avas raketitule Iisraeli asulate pihta.
Kell 5:43 tulistas Hamas esimese raketi Gazast,
ja raketituli on sestpeale tihenenud;
läbi hommiku on kogu Lõuna-Iisraelis kõlanud sireenid,
sh asulais, mis siiani kuuluvad sundevakuatsiooni korralduse alla
ja kibutsides, mille Hamas etniliselt puhastas
oma süstemaatilise hävitustöö käigus 7. oktoobril.
Iisraeli valitsuse esindaja avaldas ka teavet vabastatud pantvangidelt,
mis andis aimu pantvangide jõhkrast kohtlemisest Hamasi vangistuses.
Hamas lõpetas pausi pantvangide vabastamiseks,
ja tuleb üha teateid,
kuidas ta üksteise järel sadistlikult väärkohtles Iisraeli pantvange,
nii psühholoogiliselt piinates kui kehaliselt väärkoheldes.
Nüüd teame tänu Yagil'i ja Or Yaakov'i, 12- ja 16-aastase lapse, perele,
et Hamas uimastas me lapsi ja märgistas neid nagu kariloomi
mootorratta summutitega põletades, et tuvastada nad põgenemise korral;
ja 21-aastase Mia Schem'i pere ütles, et talle tegi käeoperatsiooni loomaarst.
Hamas kohtles me inimesi hullemini kui loomi
ja me paneme Hamasi magama!
Iisrael on küll otsustanud hävitada
islamistliku Hamasi ja selle kaasterroristid Gaza maakitsusel,
kuid Iisraeli Kaitsevägi on siiski
määranud Gaza elanikele, olenemata nende kuuluvusest, varjupaigad,
et vältida tahtmatut kahju kõrvalistele isikutele.
Kaitsevägi on saatnud sõnumeid ja teateid Gaza elanikele,
kutsudes neid lahkuma teatud aladelt, mida Hamas kasutab terroritegudeks
ja mis on loomulikult legitiimsed sõjasihtmärgid,
mis hävitatakse vastuseks 7. oktoobri veresaunale,
kuna Hamas lubab endiselt 7. oktoobri kordumist.
Iisraeli Kaitsevägi on avaldanud evakuatsioonialade kaardi Gazas
ja me kutsume kõrvalisi isikuid lahkuma määratud teid pidi
neilt konkreetseilt Hamasi terroritegevuse aladelt
omaenda turvalisuse huvides.
See interaktiivne kaart on leitav Kaitseväe võrgulehel,
ja Gaza elanikud on nüüdseks üksikasjadega kursis.
Eile õhtul, pärast USA välisministri Antony Blinken'i
kohtumist julgeolekukabinetiga Jeruusalemmas,
kohtus Washington'i esidiplomaat
Iisraeli kaitseministri Yoav Gallant'iga Tel Aviv'is.
Tänan tulemast! Tänan olemast kohal siin keset sõda -
õiglast sõda juudi rahva tuleviku ja Iisraeli tuleviku eest!
Hindame väga teie isiklikku pühendumust sellele õiglasele sõjale,
ja me kavatseme sõdida Hamasiga, kuni võidame, kestku see kaua tahes.
See on õiglane sõda, see on sõda, et võita Hamas - Gaza ISIS -
ja see on sõda, et tuua pantvangid tagasi koju - võtku see kaua tahes!
Tänan teid!
Täna oli humanitaarpausi 7. päev,
pantvangide koju, lähedaste juurde, naasmise 7. päev.
Ja tean, et Iisrael, USA, paljud teised riigid üle ilma,
kelle kodanikud on pantvangis Hamasi käes -
tahame, et iga pantvang saaks koju.
Ja nii vaatame, kas see saab jätkuda.
See oleks kindlasti hea!
Tänu sellele on ka palju enam humanitaarabi
jõudnud gazalasteni, kes seda vajavad,
kuid Hamas'ist sõltub, kas seda saab jätkata.
Pärast kohtumist Iisraeli kaitseministriga
sõitis minister Blinken Ramallah'sse, kus kohtus Palestiina Omavalitsuse
esimehe Mahmoud Abbas'iga,
kellega arutas mitmeid küsimusi, sh tõika, et Iisraeli õigus enesekaitsele
on kooskõlas rahvusvahelise humanitaarõigusega,
aga ka jätkuvaid pingutusi ülejäänud pantvangide vabastamiseks,
tsiviilisikute kaitsmiseks Iisraeli operatsioonide käigus Gazas
ja humanitaariabi hoogustamist elanikele Gazas.
Enne lahkumist Dubai'sse ÜRO kliimakonverentsile COP 28
rõhutas Blinken ajakirjanike ees oma kindlat ootust,
et Iisrael teeb kõik endast oleneva,
et vältida tarbetuid ohvreid oma sõjas terroriga.
Kohtumisel Iisraeli peaministri ja kõrgemate ametnikega
selgitasin, et enne kui Iisrael taasalustab suuri sõjaoperatsioone,
peab ta panema paika elanikkonna kaitse humanitaarkavad,
mis minimeerivad edasisi ohvreid süütute palestiinlaste seas.
Tuleb märkida, et ehkki USA välisministeerium
kordab ikka oma nõuet,
et Iisrael järgiks rahvusvahelist humanitaarõigust -
Iisrael aga teeb enamat kui nõuavad Genfi konventsiooni aluspõhimõtted,
sh 1977. a. lisaprotokolli nr. 1 artiklid 19 ja 58 -
on USA kaitseministeerium seevastu
täiesti teadlik Gaza sõjatandri keerukaist tingimustest.
Oleme küllap väga selgesti öelnud kõikides meie vestlustes,
mida minister on pidanud pea iga päev minister Gallant'iga -
eilegi oli tal telefonikõne minister Gallant'iga -
et Iisraeli Kaitseväe operatsioonid olgu täpsed, suunatud Hamasi pihta.
Kuid öelgem väga selgesti - ja just lähtuvalt viimasest küsimusest -,
et Hamas on terroriühing, mis peitub sügavale tsiviiltaristusse
ja kasutab tsiviilisikuid teatud kattevarjuna oma tegudele.
Nii teevad nad Iisraeli Kaitseväele muidugi uskumatult raskeks
oma operatsioone teostada.
Kuid kõikides ministri kõnedes ja vestlustes iisraellastega
rõhutame muidugi ikka, et süütud elud -
et nad igas sõjalises operatsioonis arvestaksid tsiviil- ja süütute eludega.
Tuvastamata õhusõiduk ründas täppismoona ja droonide laohoonet
Jeemeni pealinnas Sana’a's, kus on võimul Iraani käsilane Ansar Allah,
milles on ülekaalus huti hõim.
Täppisrünnak laastas relvalao, põhjustades ulatuslikku kahju.
Ehkki Ansar Allah kinnitas, et plahvatust ei põhjustanud välisjõud,
teatas saudide al-Hadath'i uudistevõrk täna hommikul,
et rünnaku taga oli Iisrael.
Vastuseks TV7 kommentaaripalvele
ei jaatanud ega eitanud Kaitseväe esindus oma väidetavat osalust,
rõhutades, et ta ei kommenteeri välismeedia teateid.
Selguse mõttes rõhutas USA, et tema rünnakut ei teostanud.
Olen näinud teateid rünnakust Jeemenis.
Võin öelda, et seda ei teostanud USA armee.
Tuleb märkida, et ehkki USA ei teostanud rünnakut Jeemenis,
on leidnud kinnitust, et Iraani käsilane Ansar Allah
lennutas enesetapudrooni USA sõjalaeva Carney suunas.
See oli Iraanis toodetud droon.
Usun, et - ka CENTCOM on vist andnud drooni kohta lisateavet -
see oli droon, mis meie teada lendas üldiselt Carney suunas
ja see püüti, kuna laeva komandör ilmselt tunnetas selles ohtu -
ja nii võtsid nad ta maha.
Süürias aga tulistas veel üks Iraani käsilane
taas lendkeha USA koalitsiooni baasi suunas,
millega Iraani-korraldatud rünnakute koguarv USA vägede pihta
alates 17. oktoobrist tõusis 74le.
Rünnak toimus teisipäeval, seega sel nädalal.
Seega tõusis rünnakute koguarv 74le alates 17. oktoobrist tänaseni.
Me ei täheldanud, nagu äsja mainisite,
ei tänupüha aegu ega ka viimasel kahel päeval
muid rünnakuid meie vägede vastu.
Pentagon kinnitas taas, et Iraan mahitas neid käsilasrünnakuid
Lähis-Itta paigutatud USA vägede vastu.
Oleme algusest peale väga selgesti öelnud,
et Iraan varustab, rahastab, toetab, õpetab
erinevaid Revolutsioonikaardi sõdalaste rühmi, on toetanud hutisid,
on toetanud Hezbollah'd.
Seega, nagu mõistate, nimetasime seda õige nimega eilses avalduses.
Me pole kartnud seda öelda.
Oleme seda kindlasti öelnud, veelkord,
kui oleme andnud enesekaitseks lööke Süürias ja Iraagis.
Oleme öelnud, et teame,
et neid rajatisi kasutab Iraan - Islamirevolutsiooni Kaardivägi -
mis rahastab ja toetab paljusid neid sõdalaste rühmi.
Tänan vaatamast TV7 Iisraeli Uudiseid!
Palun paluge rahu Jeruusalemmale ja päästet Iisraelile!
Ja kui me päevauudised on teile õnnistuseks
ja te soovite aidata meil kanda üha enamate saadete tootmise kulusid,
kuna TV7 Iisraeli töö põhineb 100% annetustel,
saate teha annetuse meie võrgulehel www.tv7israelnews.com.
Olen Jonathan Hessen! Soovin õnnistud puhkepäevi!
Kui Jumal lubab, näeme jälle meie tulevastes TV7 Iisraeli uudistes.
Seniks šalom Jeruusalemmast!
Tõlge: Sulev Kivastik